Den Vest-Sjællandske Avis, 1820-12-30
Culturen. Det er behageligt at kunne engang faae Rolighed og Tid til at nævne dette Ord igien, efterat have været saalænge plaget med at omtale al den Uroelighed, som Politikens og Lidenskabernes Storme foraarsage; hvor det var at ønske at man aldrig havde at omtale andet end Culturens Fremskridt, (den legemliges saavelsom den aandeliges) og Menneskenes gode Handlinger; at alle Stater levede i Fred og Roe med hinanden; og at Jndvaanerne i ethvert Land, hvad enten dets Regieringsform er monarkisk eller republikansk ikke tænkte paa at forstyrre eller nedbryde den, men søgte at understøtte den, for at den kunde blive saa velgiørende som mueligt. Henvende vi først vor Opmærksomhed paa Jordens Cultur, saa bliver det den første Gienstand af undersøge, om der ere rimelige Udsigter til, at derkan i Fremtiden blive en bedre Afsætning paa dens Produkter end for nærværende Tid, thi skulde det vedblive flere Aar med saa overordentlige lave Kornpriser (her i Slagelse har man nyelig paa Auction betalt Tiendebyg med 1 Rbdlr. Tønden) saa vilde tilsidst Jnterressen for at anvende sin Flid paa Kornavlen efterhaanden meget tabe sig; man vilde for en Deel begynde at bruge Jorden til andre Producter, og en pludselig Dyrhed af Kornvarer kunde blive en Følge deraf. Nu er det vist nok, at Udsigterne til at Kornet skal stige i Prisen ere kun lidet gunstige, alle Lande have avlet godt i Aar; Rusland ligger inde med mere end et Aars Forraad, og Nordamerikanerne have store Transporter at tilføre, imidlertid gives der dog flere Grunde, som tale for, at Kornvarerne ville stige noget til Foraaret: først den almindelige, at man i lette Aaringer forsømmer at forsyne sig af en overdreven Tillid, ligesom man i dyre Aar ofte iler med at forsyne sig af en overdreven Frygt, hvoraf følger, at Trangen til at indkiøbe Kornvarer vedbliver i saadanne lette Aar, og undertiden kan vise sig temmelig stærk, man seer det allerede af hvad der nu passerer i det sydlige Europa; man havde udført Kornvarer i stor Mængde fra Jtalien til det sydlige Frankerige, der faldt de overordentligt i Prisen og i Marseille laae store Forraad opdyngede; nu begyndte man selv at trænge i Jtalien til de indførte Varer, og de føres nu med Fordeel tilbage dertil fra Marseille. For det andet begynde ogsaa nogle Udsigter at vise sig til at Kornpriserne ville stige til Foraaret, herved vil man ikke tale om at der begynder at komme lidt mere Liv i Kornhandelen i Amsterdam; thi det kan være temporairt; men Handelshusene Almonde og Behrend i Danzig have offentligt anmeldet, at Kornavlen har ikke været nær saa god i Polen i 1820 som i 1819, at Sæden er ikke af en saa god Qvalitet, og at det er rimeligt at bedre Tider ville opklares for Kornhandeten; imidlertid ligge dog i Danzig store Forraad af storgammel Sæd opdyngede. – J det nordlige Frankerige skal det begynde at mangle paa Korn, saa at man troer, at frie Jndførsel vil blive tilladt til Foraaret; og i den Norske Rigstidende meddeles en Oversigt over Høstens Tilstand i flere Amter hvoraf sees, at man paa nogle Steder ikke har avlet det nødvendige Fødekorn, og at man paa andre Steder har hverken avlet dette eller Sædekornet; derimod var Høsten igien faldet godt ud paa nogle Stæder, især Kartoffelavlen, som udbreder sig stærkt i Norge, og vil formodentlig i Tiden meget fortrænge Kornavlen og bidrage til at giøre Landet mere befolket. Hele Ladninger af Kartofler bringes desuden til Norge fra Skotland og Jrland, saa man holder det for rigtigt, at denne Jndførsel burde forbydes. Det er mærkeligt, at Høsten har i Aar været heldigst i det nordlige Norge, der har man avlet flere Kornvarer og Kartofler end man bruger og kan endog udføre deraf til det sydlige Norge; desuden er nu Kornudførselen fra Archangel friegivet dertil. – Da man i Sverrig har havt Kornmagaziner indrettede, som have været forsynede med store Kornforraad, og man antager, at Høsten i 1820 har indbragt over en fiervedeel mere i Sverrig end den i 1819, som allerede er meget rigelig, saa er man der meget forlegen med sit Korn, og Sverrig er kommen i Aar i den usædvanlige Stilling, at det i Aar kan udføre Kornvarer.